By-bestuiwing by skorsies - My Nuus | My Matzikama
By-bestuiwing by skorsies
By-bestuiwing is van kardinale belang as dit kom by die verbouing van rankgewasse. Dit is wel nie die maklikste ding om op jou eie te doen nie en jy sal 'n byeboer moet raadpleeg.
Die eerste ding wat jy moet weet is dat die korwe waarin die bye gaan nes maak, tussen vyftig en honderd meter van die land – wat bestuiwing benodig – af moet wees. Die hoeveelheid korwe en bye hang af van die grootte van die land wat moet bestuif word. 'n Baie belangrike ding is dat daar 'n ordentlike varswaterbron naby die land moet wees om die korf af te koel sodat die bye se larwes kan oorleef. Die water wat in die korf is, is ook belangrik om die humiditeit baie hoog te hou, ook vir die larwes se onthalwe.
Hoe meer nektaar en stuifmeel daar in die korf is op 'n slag, hoe meer eiers gaan die koningin lê want sy besef dat daar 'n goeie voorraad voedsel in die korf is. Een by besoek honderde vroulike blomme, en hoe meer blomme die bye besoek, hoe meer stuifmeel is daar. Dit belowe die boer 'n baie beter gehalte vrug.
'n Baie goeie stukkie raad vir 'n bysteek. Petrol klink wel baie erg om op jou vel te smeer, maar dit is baie goed vir 'n bysteek want dit verdoof die gif en vat die brand weg. Enige middel wat ammoniak bevat is ook 'n goeie manier om die pyn weg te vat wat 'n bysteek veroorsaak.
Kamp-rotering by skape
Die meeste stoetboere weet dat oordeelkundige veldbestuur noodsaaklik is. Dit is egter ontstellend dat slegs 'n klein persentasie boere...
Die jongste rooivleispryse
Die jongste vleispryse word weekliks aan u gebring deur Absa en die Rooivleisprodusente-organisasie (RPO). Vir meer inligting, skakel 011...
Die rooispinnekop, een van die tamatieplant se grootste peste
Die rooispinnekop is 'n klein, rooi arachnida wat sy voedsel kry deur die sap van plante te drink. Hierdie...
Die Agbiz en Onafhanklike Ontwikkelingskorporasie se Landboubesigheids-vertrouensindeks, het met twee indekspunte verbeter gedurende die eerste kwartaal van 2017. Die...